Nariadenie Komisie (ES) č. 905/2004
z 29. apríla 2004,
ktorým sa menia a dopĺňajú prílohy k nariadeniu Rady (ES) č. 2501/2001 uplatňujúcemu systém všeobecných colných preferencií na obdobie od 1. januára 2002 do 31. decembra 2004
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 2501/2001 z 10. decembra 2001, ktorým sa uplatňuje systém všeobecných tarifných preferencií na obdobie od 1. januára 2002 do 31. decembra 2004 [1], a najmä na jeho článok 35,
keďže:
(1) článok 35 nariadenia (ES) č. 2501/2001 určuje postup pre aktualizáciu príloh k tomuto nariadeniu s cieľom zohľadniť zmeny a doplnenia kombinovanej nomenklatúry.
(2) Nariadenie Komisie (ES) č. 1789/2003 z 11. septembra 2003, ktorým sa mení a dopĺňa príloha I k nariadeniu Rady (EHS) č. 2658/87 o colnej a štatistickej nomenklatúre a Spoločnom colnom sadzobníku [2] zahrnuje údaje, ktoré majú vplyv na zoznamy uvedené v prílohách III a IV k nariadeniu (ES) č. 2501/2001. Toto nariadenie nadobudlo účinnosť 1. januára 2004.
(3) Tieto zoznamy v prílohách III a IV k nariadeniu (ES) č. 2501/2001 by sa v súlade s tým mali zmeniť a doplniť s účinnosťou od 1. januára 2004.
(4) Opatrenia stanovené v tomto nariadení sú v súlade so stanoviskom Výboru pre všeobecné preferencie,
PRIJALA TOTO NARIADENIE:
Článok 1
Prílohy III a IV k nariadeniu (ES) č. 2501/2001 sa menia a dopĺňajú tak, ako je stanovené v prílohe k tomuto nariadeniu.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej Únie.
Toto nariadenie sa uplatňuje od 1. januára 2004.
Toto nariadenie je záväzné v celom rozsahu a je priamo uplatniteľné vo všetkých členských štátoch.
V Bruseli 29. apríla 2004